ตอนดึกของเมื่อคืนมีไข้ขึ้นสูง ปวดหัว หน้ามืด แต่กินยาแล้วก็นอน พอเช้ามาก็ยังมีไข้ขึ้นสูงอยู่ตัวร้อนมากกว่าเมื่อคืน มีอาการปวดหัวมากขึ้น ถ่ายออกเป็นน้ำสีเหลืองบ่อยมาก พอถ่ายเสร็จอาการปวดหัวตัวร้อนก็หายเป็นแกติ แต่ก็ยังมีอาการท้องเสียเป็นน้ำเรื่อยๆ จนวันนี้ 5-6 รอบ อาการล่าสุดเหมือนจะอาเจียน แต่ก็ไม่อาเจียน ควรทำยังไง พบแพทย์ดีไหม หรือดูอาการไปเรื่อยๆก่อน
สวัสดีคะ ภาวะการติดเชื้อในระบบทางเดินอาหาร เช่น อาหารเป็นพิษ การติดเชื้อในกระเพาะอาหาร การติดเชื้อในลำไส้เป็นภาวะที่ต้องได้รับการรักษาอย่างทันท่วงทีค่ะ เนื่องจากภาวะแทรกซ้อนที่เป็นอันตรายมากที่สุดคือเรื่องภาวะขาดน้ำค่ะก่อนอื่นคงต้องมาดูก่อนนะค่ะ ว่าอะไรเป็นสาเหตุให้มีปัญหาเรื่องไข้ และติดเชื้อทางเดินอาหารค่ะการกินอาหารที่ไม่สะอาด หรือ สกปรก การกินอาหารบัฟเฟ่ต้องดูว่าคนที่ร่วมรับประทานอาหารเป็นด้วยหรือไม่ค่ะตอนนี้แนะนำไปพบแพทย์ค่ะ ต้องตรวจเรื่องการติดเชื้อในกระแสเลือด และอุจจาระค่ะเนื่องจากถ้ามีการติดเชื้อแบคทีเรียบางชนิด เช่น แซลโมเนลล่า อาจจะต้องรายงานค่ะ และจะต้องสืบไปถึงแหล่งอาหารที่ได้รับมาคะ เพราะเป็นการติดเชื้อระบบทางเดินอาหารที่อาจจะมีการแพร่กระจายของเชื้อ และทำให้คนปริมาณมากเจ็บป่วยได้ค่ะตอนนี้พยายามดื่มน้ำเกลือแร่ รับประทานยาลดไข้ แล้วรีบไปพบแพทย์ให้เร็วที่สุดค่ะ